
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1663 

29 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δικαιολογητικών που απαιτούνται για 
τη χορήγηση επιδότησης αγοράς κατοικίας σε 
προβληματική περιοχή (άρθρο 10 του ν. 3320/2005 

ΦΕΚ 48/τ. Α723.2.2005). 

Καθορισμός αποζημίωσης των μελών του συμμετέ¬ 
χουν στις επιτροπές αποκτήσεως από τον ΟΕΚ 

κατάλληλων χώρων για ανέγερση κατοικιών. 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998».. 
Καθορισμός αποζημίωσης των μελών του Υπηρεσι¬ 
ακού Συμβουλίου του ΟΕΚ. 

Τροποποίηση και συμπλήρωση απόφασης. 

Συμπλήρωση απόφασης «Συγκρότηση Επιτροπής». 
Καθορισμός αριθμού θέσεων για το Δήμο Άνω Λιο¬ 
σίων που πληρούνται από άτομα που προστα¬ 
τεύονται από το ν. 2643/1998 και κατανομή των 

θέσεων αυτών. 

Σύσταση ειδικής νομοπαρασκευαστικής επιτροπής 

Ποινικού Κώδικα. 

Συγκρότηση ειδικής επιτροπής για τη σύνταξη Κώ¬ 
δικα Ποινικής Δικονομίας. 

Χαρακτηρισμός ως μνημείου της όψης του κτιρί¬ 
ου επί της οδού Μητρομάρα 8 στην περιοχή του 
Κουκακίου στο Δήμο Αθηναίων, φερόμενης ιδιο¬ 
κτησίας Στεργιόπουλου Κ και Φίλιππου Φ. 

Χαρακτηρισμός ως μνημείου του κτιρίου επί των οδών, 

Γούναρη 156 και Μπακαούρη 97 στην Πάτρα, φε¬ 
ρόμενης ιδιοκτησίας Γεωργίου, Κων/νου, Βασιλεί¬ 
ου, Ιωάννη Ελένης και Βαρβάρας Γιαννοπούλου.... 11 


Α ΠΟΦΑΣΕΙ Σ 

Αριθμ. ΔΙΔΑΔ/Φ.43/4020/ΟΙΚ 23301 (1) 

Καθορισμός δικαιολογητικών που απαιτούνται για τη 
χορήγηση επιδότησης αγοράς κατοικίας σε προ¬ 
βληματική περιοχή (άρθρο 10 του ν. 3320/2005 ΦΕΚ 
48/τ. Α723.2.2005). 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του «Κώδικα νομοθεσίας για την Κυβέρνηση και 


τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98 Α). 

β) του άρθρου 2 της αριθ. Υ1 (ΦΕΚ 513/τ. Β710.3.2004) 
Αποφάσεως «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

γ) του άρθρου 26 παρ. 1 του ν. 2362/1995 (ΦΕΚ 247/τ. 

1 Α"/27.11.1995) «Δημόσιο Λογιστικό - Έλεγχος Δαπανών 
και λοιπές διατάξεις». 

δ) του άρθρου 10 του ν. 3320/2005 (ΦΕΚ 48/τ. Α7 

2 23.2.2005) «Ρυθμίσεις θεμάτων για το προσωπικό του 
Δημόσιου και των νομικών προσώπων του ευρύτερου 

3 δημόσιου τομέα και για τους Ο.Τ.Α.». 

2. Την υπ’ αριθμ. ΔΙΔΚ/Φ1/2/6139/23.3.2004 (ΦΕΚ 527/ 

4 τ. Β724.3.2004) απόφαση του Πρωθυπουργού και του 

5 Υπουργού Εσωτερικών Δημόσιας Διοίκησης και Αποκέ- 

6 ντρωσης «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης». 

3. Την υπ’ αριθμ. 37250/ΔΙΟΕ 1264/4.10.2005 (ΦΕΚ 1432 
Β) απόφαση του Πρωθυπουργού και του Υπουργού Οι- 

7 κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

® 4. Το γεγονός ότι από την απόφαση αυτή δεν προκα- 

λείται δαπάνη σε βάρος του κρατικού προϋπολογισμού, 

9 αποφασίζουμε: 

1. Καθορίζουμε τα δικαιολογητικά που απαιτούνται για 
τη χορήγηση επιδότησης αγοράς/ανέγερσης κατοικίας 
^ σε προβληματική περιοχή, ως εξής: 

α) Αίτηση για επιδότηση κατοικίας που υποβάλλεται 
από τον ενδιαφερόμενο υπάλληλο στην υπηρεσία που 
υπηρετεί. Αν πρόκειται για δύο υπαλλήλους- συζύγους, 
που και οι δύο είναι δικαιούχοι, υποβάλλεται από κοινού 
αίτηση σε περίπτωση που υπηρετούν στην ίδια υπηρε¬ 
σία ή ο καθένας στην υπηρεσία όπου υπηρετεί, για την 
επιδότηση αγοράς/ ανέγερσης μίας κατοικίας. 

β) Υπεύθυνη δήλωση του δικαιούχου, στην οποία θα 
δηλώνονται τα εξής: 

• ο /η σύζυγος δεν έχει κάνει ήδη χρήση του δικαιώ¬ 
ματος επιδότησης κατοικίας, 

• ο γάμος δεν έχει λυθεί ούτε υπάρχει διάσταση 
συζύγων. 

• ο υπάλληλος θα παραμείνει επιπλέον για μία δε¬ 
καετία μετά από τη συμπλήρωση της πενταετίας, από 
την τοποθέτηση/μετάθεση/μετάταξή του στην προβλη¬ 
ματική περιοχή. 

Σε περίπτωση που από υπαιτιότητα του υπαλλήλου 
δεν τηρηθεί το απαιτούμενο από το νόμο χρονικό δι¬ 
άστημα της δεκαετίας, το ποσό της επιδότησης κα- 

ταλογίζεται με απόφαση του αρμόδιου διατάκτη και 
αναζητείται υποχρεωτικός από την οικεία Υπηρεσία, 
σύμφωνα με τις διατάξεις του ΚΕΔΕ. 

Υ) Πιστοποιητικό υπηρεσιακής κατάστασης του υπαλ¬ 
λήλου από το οποίο πρέπει να προκύπτει η παραμονή 
επί πενταετία στην προβληματική περιοχή από την το¬ 
ποθέτηση/μετάθεση/μετάταξή του σε αυτήν. 

δ) Πιστοποιητικό οικογενειακής κατάστασης για τους 
έχοντες ανήλικα τέκνα, ή ληξιαρχική πράξη γάμου για 
τους έγγαμους. 

Η ανηλικότητα των τέκνων πρέπει να υπάρχει κατά το 
χρόνο αγοράς της οικίας ή κατά το χρόνο περάτωσης 
των εργασιών ανέγερσης σε περίπτωση ανέγερσης οι¬ 
κίας επί ιδιόκτητου οικοπέδου. 

ε) Βεβαίωση της αρμόδιας φορολογικής αρχής ως 
προς την τιμή του τ.μ. στη ζώνη εντός της οποίας βρί¬ 
σκεται η κατοικία του υπαλλήλου. 

Η αξία της κατοικίας υπολογίζεται σύμφωνα με τις 
διατάξεις περί αντικειμενικών αξιών των ακινήτων του 
Υπουργείου Οικονομικών και όπου αυτό δεν ισχύει, με 
τη μέθοδο των συγκριτικών στοιχείων. 

στ) Σε περίπτωση που ο δικαιούχος επικαλείται την 
ύπαρξη οποιουδήποτε μειωτικού συντελεστή από τους 
αναφερόμενους στα έντυπα υπολογισμού αντικειμενικής 
αξίας ακινήτου (Ε1, ΚΙ, Κ2), θα πρέπει να προσκομίζει 
το αντίστοιχο πιστοποιητικό αρμόδιας αρχής για τους 
συντελεστές ειδικών συνθηκών και βεβαίωση μηχανικού 
για τους συντελεστές τρόπου κατασκευής. 

ζ) Επικυρωμένα αντίγραφα όλων των Εντύπων Ε9 από 
την ημερομηνία τοποθέτησης του υπαλλήλου στην προ¬ 
βληματική περιοχή και εξής, από τα οποία να προκύπτει 
η τυχόν κατοχή ή μεταβίβαση οικίας του ίδιου ή του/της 
συζύγου ή των τέκνων του υπαλλήλου στην προβλημα¬ 
τική περιοχή. Σε περίπτωση υπαλλήλων-συζύγων που 
υποβάλλουν ξεχωριστά φορολογική δήλωση, κάθε σύ¬ 
ζυγος χωριστά θα υποβάλλει επικυρωμένα αντίγραφα 
των Εντύπων Ε9. 

η) Συμβόλαιο από το οποίο να προκύπτει η σύμβαση 
πώλησης και μεταβίβασης κυριότητας ακινήτου (κατοι¬ 
κίας), το οποίο πρέπει να έχει καταρτιστεί είτε κατά τη 
διάρκεια της πενταετίας είτε μετά τη συμπλήρωσή της 
και πιστοποιητικό μεταγραφής από το οικείο υποθηκο¬ 
φυλακείο ή επικυρωμένο αντίγραφο της οικοδομικής 
άδειας και βεβαίωση του επιβλέποντος μηχανικού για 
το χρόνο έναρξης και λήξης των οικοδομικών εργασιών 
σε ιδιόκτητο οικόπεδο καθώς επίσης και για το ότι η 
οικία είναι έτοιμη για κατοίκηση, θεωρημένη από μη¬ 
χανικό της τεχνικής υπηρεσίας Δήμων και Κοινοτήτων 
(ΤΥΔΚ). 

θ) Αντίγραφα μερίδων από τα Υποθηκοφυλακεία της 
προβληματικής περιοχής, όπου υπηρετεί ο υπάλλη¬ 
λος. 

ι) Σε περίπτωση που ο υπάλληλος ή ο/η σύζυγος ή 
τα τέκνα αυτού κατέχουν ήδη οικία στην προβλημα¬ 
τική περιοχή, η οποία δεν καλύπτει τις στεγαστικές 
τους ανάγκες και ο δικαιούχος υπάλληλος ζητεί να 
επιδοτηθεί για το 40% της διαφοράς της αξίας που 
κατέχει και αυτής που αγοράζει ή ανεγείρει, απαιτείται 
ο τίτλος κτήσης της άλλης κατοικίας, από την οποία 
θα προκύπτει το εμβαδόν και η παλαιότητά της. Εάν η 
άλλη κατοικία έχει ανεγερθεί από τον δικαιούχο και τα 
στοιχεία αυτά δεν προκύπτουν από τον τίτλο κτήσης, 
θα πρέπει να προσκομίζεται η άδεια οικοδομήσεως. 


2. Μετά τη διαδικασία ανάληψης υποχρέωσης και 
έγκρισης της δαπάνης από το διατάκτη, τα δικαιολο- 
γητικά θα αποστέλλονται από τον φορέα στην οικεία 
Υπηρεσία Δημοσιονομικού Ελέγχου (ΥΔΕ) και προκει- 
μένου για τους Ο.Τ.Α. και τα ν.π.δ.δ. αυτών, στις αρμό¬ 
διες οικονομικές υπηρεσίες των φορέων αυτών, για την 
εκκαθάριση και την έκδοση του σχετικού χρηματικού 
εντάλματος πληρωμής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

-♦- 

Αριθ. 191023 (2) 

Καθορισμός αποζημίωσης των μελών του συμμετέχουν 
στις επιτροπές αποκτήσεως από τον ΟΕΚ κατάλλη¬ 
λων χώρων για ανέγερση κατοικιών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 14 του ν.δ. 2963 «Περί ιδρύσεως Αυτό¬ 
νομου Οργανισμού Εργατικής Κατοικίας» όπως τροπο¬ 
ποιήθηκε μεταγενέστερα (ΦΕΚ 195/Α/24.8.1954). 

β) Του άρθρου 21 παρ. 15 του ν. 3144/2003. 

γ) Του άρθρου 17 του ν. 3205 «Μισθολογικές ρυθμί-σεις 
.διατάξεις» (ΦΕΚ 3205/Α/23.12.2003). 

δ) Του «Κώδικα νομοθεσίας για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98 Α). 

ε) Του άρθρου 40 του ν. 849/1978 (ΦΕΚ 232/Α 1978 
όπως συμπληρώθηκε με το άρθρο 8 του ν. 2129/1993 
(ΦΕΚ 57/Α/1993). 

2. Της υπ’ αριθ. 45265/1 54/14.11.1954 απόφασης του 
Υπ. Εργασίας. 

3. Το έγγραφο αριθ. 31446/3365/26.7.2005 με το οποίο 
μας διαβιβάστηκε η αριθ. 27/2005 απόφαση του Δ.Σ. 
του ΟΕΚ. 

4. Από τις διατάξεις της απόφασης αυτής προκαλείται 
για κάθε συνεδρίαση, δαπάνη ύψους 342,16 Ευρώ όταν 
ο διαγωνισμός για την απόκτηση οικοπέδων διενερ- 
γείται εντός Νομού Αττικής και δαπάνη ύψους 384,93 
Ευρώ όταν ο διαγωνισμός για την απόκτηση οικοπέ¬ 
δων διενεργείται εκτός Νομού Αττικής σε βάρος του 
προϋπολογισμού του Οργανισμού Εργατικής Κατοικίας 
έτους 2005. Η δαπάνη αυτή θα βαρύνει τον ΚΑΕ 0264 
«Αποζημίωση για συμετοχή σε συμβούλια ή επιτροπές» 
στον οποίο έχει προβλεφθεί πίστωση ύψους 500.000,00 
Ευρώ, αποφασίζουμε: 

1. Καθορίζουμε, την κατά συνεδρίαση αποζημίωση του 
Προέδρου μελών και γραμματέως, που συμμετέχουν 
στις επιτροπές αποκτήσεως από τον Οργανισμό Εργα¬ 
τικής Κατοικίας κατάλληλων χώρων για την ανέγερση 
κατοικιών του Οργανισμού εντός και εκτός του Ν. Αττι¬ 
κής (παρ. 15 του άρθρου 21 του ν. 3144/2003) στο ποσό 
των 42,77 Ευρώ για τον καθένα. 

2. Ορίζουμε ως ανώτατο αριθμό συνεδριάσεων για 
κάθε επιτροπή τις πενήντα (50) ετησίως. 

3. Η απόφαση αυτή ισχύει από 1.1.2005 έως 31.12. 
2005. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 16 Νοεμβρίου 2005 

Ο ΥΠΟΥΡΓΟΣΙ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 97639 (3) 

Τροποποίηση απόφασης «Επανασύσταση Πρωτοβά¬ 
θμιων Πενταμελών Επιτροπών του ν. 2643/1998. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α). 

2. Τις διατάξεις του άρθρου 9 του ν. 2643/1999 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις υπ’ αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών 
Επιτροπών του ν. 2643/1998». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά βαρύνει τον λογαριασμό εξόδων 
Διοίκησης του κλάδου Ανεργίας του Ο.Α.Ε.Δ. 

5. Την υπ’ αριθμ. 95863/8.7.2005 απόφαση «Επανασύ¬ 
σταση Πρωτοβάθμιων Πενταμελών Επιτροπών του ν. 
2643/1998». 

6. Το υπ’ αριθμ. 1306/28.9.2005 έγγραφο του Ο.Α.Ε.Δ. 

7. Το υπ’ αριθμ. 77215/28.9.2005 έγγραφο του Νομικού 
Συμβουλίου του Κράτους, αποφασίζουμε: 

Τροποποιούμε την υπ’ αριθμ. 95863/8.7.2005 απόφαση 
«Επανασύσταση Πρωτοβάθμιων Πενταμελών Επιτροπών 
του ν. 2643/1998» κατά το μέρος που αφορά τους εκ¬ 
προσώπους του Ο.Α.Ε.Δ. και του Νομικού Συμβουλίου 
του Κράτους ως εξής: 

1. Στο Βόρειο Αιγαίο, με έδρα τη Μυτιλήνη και χωρι¬ 
κή αρμοδιότητα την αντίστοιχη της ίδιας Διοικητικής 
Περιφέρειας : 

• Κωνσταντίνο Χαραλαμπίδη, Πάρεδρο του Νομικού 
Συμβουλίου του Κράτους ως Πρόεδρο, με αναπληρωτή 
τον Χρήστο Κοραντζάνη, Δικ. Αντιπρόσωπο του Νομικού 
Συμβουλίου του Κράτους. 

2. Στην Κρήτη, με έδρα το Ηράκλειο και χωρική αρ¬ 
μοδιότητα την αντίστοιχη της ίδιας Διοικητικής Περι¬ 
φέρειας: 

• Μαρία Δήμου, Δικ. Αντιπρόσωπο του Νομικού Συμ¬ 
βουλίου του Κράτους, που υπηρετεί στο Δικ. Γραφείο 
Ρεθύμνου, ως Πρόεδρο, με αναπληρώτρια την Δήμητρα 
Αθανασοπούλου, Δικ. Αντιπρόσωπο του Νομικού Συμ¬ 
βουλίου του Κράτους, που υπηρετεί στο Δικ. Γ ραφείο 
Ηρακλείου. 

• αντί του Γεωργίου Παγκαλάκη, την Καλλιόπη Εργα- 
ζάκη ως τακτικό μέλος 

• αντί του Ευτύχιου Φουντουλάκη, την Ευαγγελία 
Αμπαρτζάκη, ως γραμματέα 


3. Στην'Ηπειρο, με έδρα τα Ιωάννινα και χωρική αρμο¬ 
διότητα την αντίστοιχη της ίδιας Διοικητικής Περιφέρει¬ 
ας, καθώς και των Νομών Λευκάδας και Κέρκυρας : 

• αντί της Γεωργίας Γκόντα, τον Πανούλα Φωκά ως 
αναπληρωτή της Ελένης Τσιρωνά. 

• αντί της Γ εωργίας Αδαμαντίδου, την Γ εωργία Γ κό¬ 
ντα, ως αναπληρώτρια της Μπούντζα Πανωραίας 

4. Στη Στερεά Ελλάδα, με έδρα τη Λαμία και χωρι¬ 
κή αρμοδιότητα την αντίστοιχη της ίδιας Διοικητικής 
Περιφέρειας: 

• Κυριακή Γρηγορίου, Πάρεδρο του Νομικού Συμβου¬ 
λίου του Κράτους ως Πρόεδρο, με αναπληρώτρια τη 
Βασιλική Στρουμπούλη, Δικ. Αντιπρόσωπο του Νομικού 
Συμβουλίου του Κράτους. 

5. Στη Δυτική Μακεδονία, με έδρα την Κοζάνη και χω¬ 
ρική αρμοδιότητα την αντίστοιχη της ίδιας Διοικητικής 
Περιφέρειας : 

• αντί του Παύλου Ταϊγανίδη, την Βασιλική Δημητρί- 
ου, ως τακτικό μέλος και αντί του Ζήση Μπουνόβα,, τη 
Βασιλική Τσίρα ως αναπληρωματικό μέλος 

• αντί της Αναστασίας Θεοφανίδου, τον Παύλο Ταϊ- 
γανίδη, ως Εισηγητή, και αντί της Βασιλικής Τσίρα, την 
Αναστασία Θεοφανίδου ως αναπληρώτρια εισηγήτρια. 

• αντί της Βασιλικής Δημητρίου, τον Ζήση Μπουνόβα 
ως γραμματέα 

6. Στην Ανατολική Μακεδονία και Θράκη: 

Α) μια Πρωτοβάθμια Επιτροπή με έδρα την Καβάλα 
και χωρική αρμοδιότητα την αντίστοιχη των Νομών Κα¬ 
βάλας, Δράμας και Σερρών: 

• αντί του Αναστασίου Ασασίνα, τον Αρτέμιο Καϊπάκη, 
ως εισηγητή και 

Β) μια Πρωτοβάθμια Επιτροπή με έδρα την Κομοτη¬ 
νή και χωρική αρμοδιότητα την αντίστοιχη των Νομών 
Έβρου, Ροδόπης και Ξάνθης: 

• Δημήτριο Χανή, Πάρεδρο του Νομικού Συμβουλίου 
του Κράτους ως Πρόεδρο, με αναπληρωτή τον Πανα¬ 
γιώτη Δούκα, Δικ. Αντιπρόσωπο του Νομικού Συμβουλίου 
του Κράτους. 

• αντί του Παντελή Ελευθέριου, την Μαρίνα Τασα- 
κλάκη ως εισηγήτρια 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 191436 (4) 

Καθορισμός αποζημίωσης των μελών του Υπηρεσιακού 
Συμβουλίου του ΟΕΚ. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 14 του ν.δ. 2963 «Περί ιδρύσεως Αυτό¬ 
νομου Οργανισμού Εργατικής Κατοικίας» όπως τροπο¬ 
ποιήθηκε μεταγενέστερα (ΦΕΚ 195/Α/24.8.1954). 

β) Του άρθρου 17 του ν. 3205 «Μισθολογικές ρυθμίσεις 
.διατάξεις» (ΦΕΚ 3205/Α/23.12.2003). 

γ) Του «Κώδικα νομοθεσίας για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98 Α). 

δ) Του άρθρου 40 του ν. 849/1978 (ΦΕΚ 232/Α/1978) 
όπως συμπληρώθηκε με το άρθρο 8 του ν. 2129/1993 
(ΦΕΚ 57/Α/1993). 

στ) Του ν. 3260/2004 (ΦΕΚ 151/Α/2004) Ρυθμίσεις του 
συστήματος προσλήψεων και θεμάτων δημόσιας διοί¬ 
κησης. 

ζ) Του ν. 2683/1999 Κώδικας κατάστασης Δημοσίων 
Πολιτικών Διοικητικών υπαλλήλων κ.λ,π. (ΦΕΚ 19/τ.Α'). 

2. Τις αποφάσεις αριθ. 191429/4.10.2004 και 190061/ 
25.2.2005 του Υπουργού Απασχόλησης και Κοινωνικής 
Προστασίας με τις οποίες συγκροτήθηκε το Πρωτοβάθ¬ 
μιο Υπηρεσιακό Συμβούλιο του ΟΕΚ. 

3. Το έγγραφο αριθ. 36018/8334/17.10.2005 με το οποίο 
μας διαβιβάστηκε η αριθ. 36/2005 απόφαση του Δ. Σ. 
του ΟΕΚ. 

4. Από τις διατάξεις της απόφασης αυτής προκαλείται 
δαπάνη ύψους 15.400,00 Ευρώ περίπου για το τρέχον 
οικονομικό έτος σε βάρος του ΚΑΕ 0264 «Αποζημίωση 
για συμμετοχή σε συμβούλια ή επιτροπές» του προϋ¬ 
πολογισμού του ΟΕΚ για το έτος 2005 στον οποίο έχει 
εγγράφει πίστωση 1.000.000,00 Ευρώ, και δαπάνη ύψους 
20.000,00 Ευρώ περίπου για κάθε ένα από τα επόμενα 
πέντε (5) τουλάχιστον οικονομικά έτη, αποφασίζουμε: 

1. Καθορίζουμε την κατά συνεδρίαση αποζημίωση 
κάθε μέλους του Υπηρεσιακού Συμβουλίου του ΟΕΚ 
στα επτά εκατοστά (7/100) του εκάστοτε ισχύοντος 
βασικού μισθού του 18ου Μισθολογικού Κλιμακίου της 
ΥΕ κατηγορίας του ν. 3205/2003. 

2. Ορίζουμε ως ανώτατο αριθμό συνεδριάσεων του 
Υπηρεσιακού Συμβουλίου του ΟΕΚ τις πενήντα (50) 
ετησίως. 

3. Η απόφαση αυτή ισχύει από 25.2.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 97686 (5) 

Τροποποίηση και συμπλήρωση απόφασης 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α). 

2. Τις διατάξεις του π.δ. 368/1999 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

3. Την υπ’ αριθμ. 2002/73/Ε.Κ. οδηγία «για την τροπο¬ 
ποίηση της Οδηγίας 76/207/ΕΟΚ του Συμβουλίου». 

4. Την υπ’ αριθμ. 94025/30.5.2005 απόφαση «Συγκρό¬ 
τηση Επιτροπής». 

5. Τα υπ’ αριθμ. 2534/29.9.2005 και 3045/10.10.2005 έγ¬ 
γραφα του γραφείου του Νομικού Συμβούλου. 

6. Την από 11.10.2005 αίτηση παραίτησης από τη θέση 
Προέδρου της Ζαφειριάδου Αναστασίας, αποφασίζου¬ 
με: 


Τροποποιούμε και συμπληρώνουμε την υπ’ αριθμ. 
94025/30.5.2005 απόφαση μας «Συγκρότηση Επιτροπής» 
ως εξής: 

1. Πρόεδρος της Επιτροπής ορίζεται ο Θεόδωρος Ηλια¬ 
κής, Νομικός Σύμβουλος του Κράτους, με αναπληρώτρια 
του την Αναστασία Ζαφειριάδου, Πάρεδρο του Νομικού 
Συμβουλίου του Κράτους. 

2. Αναπληρώτρια γραμματέας ορίζεται η Λίντζου Αγ¬ 
γελική, υπάλληλος της Δ/νσης Διεθνών Σχέσεων. 

3. Το έργο της Επιτροπής θα ολοκληρωθεί μέχρι 
31.3.2006. 

Κατά τα λοιπά ισχύει η ανωτέρω απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 98551 (6) 

Συμπλήρωση απόφασης «Συγκρότηση Επιτροπής». 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α). 

2. Τις διατάξεις του Π.Δ. 368/1999 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

3. Την υπ’ αριθμ. 2003/72/Ε.Κ. οδηγία «για την συμπλή¬ 
ρωση του καταστατικού του ευρωπαϊκού συνεταιρισμού, 
όσον αφορά το ρόλο των εργαζομένων». 

4. Την υπ’ αριθμ. 94215/10.8.2005 απόφαση «Συγκρότηση 
Επιτροπής». 

5. Το από 29.6.2005 έγγραφο της Δ/νσης Συνδρομής, 
αποφασίζουμε: 

Συμπληρώνουμε την υπ’ αριθμ. 94215/10.8.2005 από¬ 
φασης «Συγκρότηση Επιτροπής για την μεταφορά στο 
εθνικό δίκαιο της χώρας μας της Οδηγίας 2003/72/ΕΟ», 
ως εξής: 

8. Ιωάννης Ληξουριώτης, εργατολόγος (Φερρών 6, Τ.Κ. 
104 34 Αθήνα, Τηλ. 210 /8256094 και ίαχ 210/8256096). 

Κατά τα λοιπά ισχύει η ανωτέρω απόφαση, ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 200736 (7) 

Καθορισμός αριθμού θέσεων για το Δήμο Ανω Λιοσίων 
που πληρούνται από άτομα που προστατεύονται από 
το ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ.1 και 2 του άρθρου 3 του ν. 
2643/1998 (220/Α'), όπως αντικαταστάθηκαν από τις δια- 

τάξεις της παρ. 3 του άρθρου 31 του ν. 2956/2001 (258/Α') 
και της παρ. 3 του άρθρου 48 του ν.2972/2001 (291/Α') και 
της παρ. 1 του άρθρου 11 του ν.3051/2002 (220/Α'). 

2. Τις διατάξεις του άρθρου 8 του ν. 3051/2002. 

3. Το αριθ.: 26483/12.10.2005 έγγραφο της Διοικητικής 
Υπηρεσίας του Δήμου Ανω Λιοσίων για την επικείμε¬ 
νη έκδοση προκήρυξης, πλήρωσης ογδόντα τεσσάρων 
(84) συνολικά θέσεων εργασίας τακτικών υπαλλήλων 
διαφόρων κατηγοριών, κλάδων και ειδικοτήτων, για το 
Δήμο Ανω Λιοσίων. 

4. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Καθορίζουμε το συνολικό αριθμό των θέσεων ερ¬ 
γασίας για το Δήμο Ανω Λιοσίων, που πρόκειται να 
πληρωθούν από άτομα που προστατεύονται από τις 
διατάξεις του ν.2643/1998 σε τέσσερις (4). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 

ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΘΕΣΕΙΣ ν . 2643/1998 

_ ΠΡΟΣΩΠΩΝ _ 

α) Άτομα με ειδικές ανάγκες (Α.Μ.Ε.Α.) 

(πρώτο εδάφιο περίπτωσης β' παρ. 1, ν. 2643-1998) 2 _ 

β) Πολύτεκνοι (περίπτωση α' παρ. 1, 

άοθοου 1 ν.2643/1998) _1_ 

γ) Εθνική Αντίσταση (περίπτωση γ', 

παο. 1. άοθοου 1 ν2643/1998) _1_ 

Γ. Κατανέμουμε τις ανωτέρω θέσεις κατά κλάδο και κατηγορία 
προστασίας ως εξής: 

ΝΟΜΑΡΧΙΑ ΦΟΡΕΑΣ ΚΛΑΔΟΣ ΚΑΤΗΓΟΡΙΑ ΘΕΣΕΙΣ 

_ ΕΙΔΙΚΟΤΗΤΑ ΠΡΟΣΓΑΣΙΑΣν.2643/1998. 

ΔΥΤΙΚΗΣ ΑΤΤΙΚΗΣ Δή-ίος ΥΕ16 Εργατών Α.Μ.Ε.Α. 2 

_ Άνω ΑίοσίωνΚαθαοιάτηταο _ 

« _«_«_ Πολυτέκνων 1 

« « « Εθνικής 1 

_ Αντίστασης _ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 113856 (8) 

Σύσταση ειδικής νομοπαρασκευαστικής επιτροπής 
Ποινικού Κώδικα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α)του άρθρου 10 του ν.3060/2002 (ΦΕΚ Α'242). 
β) του άρθρου 23 παρ. 1 περί του ν.2145/1993 (ΦΕΚ 
Α'88). 

γ) του άρθρου 17 του ν.3205/2003 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 


κε με τις διατάξεις του άρθρου πρώτου του π.δ./τος 
63/2005 (ΦΕΚ Α'98). 

2) Την ανάγκη σύστασης ειδικής νομοπαρασκευαστι¬ 
κής επιτροπής Ποινικού Κώδικα. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την σύσταση ειδικής νομοπαρασκευαστικής επιτροπής 
Ποινικού Κώδικα, αποτελούμενης από τους: 

1. Ανδρουλάκη Νικόλαο, Ομότιμο Καθηγητή Πανεπιστη¬ 
μίου Αθηνών, Πρόεδρο της Ελληνικής Εταιρείας Ποινικού 
Δικαίου, ως Πρόεδρο. 

2. Παπανικολάου Ιωάννη, Αρεοπαγίτη. 

3. Ζύγουρα Ανδρέα, Αντεισαγγελέα Αρείου Πάγου. 

4. Πετρόπουλο Παναγιώτη, Εφέτη. 

5. Μυλωνόπουλο Χρήστο, Καθηγητή Πανεπιστημίου 
Αθηνών. 

6. Κουράκη Νέστορα Καθηγητή Πανεπιστημίου Αθη¬ 
νών. 

7. Μπιτζιλέκη Νικόλαο, Καθηγητή Πανεπιστημίου Θεσ/ 
νίκης. 

8. Τζανετάκη Τόνια, Λέκτορα Πανεπιστημίου Αθηνών. 

9. Κιούπη Δημήτριο, Λέκτορα Πανεπιστημίου Αθηνών 

10. Λίβο Νικόλαο, Λέκτορα Πανεπιστημίου Αθηνών. 

11. Δημάκη Αλέξανδρο, Λέκτορα Πανεπιστημίου Αθη¬ 
νών. 

12. Βασιλακόπουλο Παναγιώτη, Δικηγόρο. 

13. Τσιρίδη Πολύχρονη, Δικηγόρο, ως μέλη. 

Χρέη γραμματέα της ανωτέρω επιτροπής θα εκτελεί 
η Αθανασοπούλου Ελένη, Δικηγόρος. 

Η ανωτέρω ειδική νομοπαρασκευαστική επιτροπή 
οφείλει να περατώσει το έργο της εντός ευλόγου χρό¬ 
νου. 

Στον Μπιτζιλέκη Νικόλαο θα καταβάλλεται ημερήσια 
αποζημίωση και οδοιπορικά έξοδα για τις μετακινήσεις 
του στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 113857 (9) 

Συγκρότηση ειδικής επιτροπής για τη σύνταξη Κώδικα 
Ποινικής Δικονομίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 27 του ν. 2145/1993 (ΦΕΚ Α'88). 

β) του άρθρου 23 παρ. 1 περί του ν.2145/1993 (ΦΕΚ 
Α'88). 

γ) του άρθρου 17 του ν.3205/2003 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
τις διατάξεις του άρθρου πρώτου του δ.π/τος 63/2005 
(ΦΕΚ Α' 98). 

2) Την ανάγκη συγκρότησης ειδικής επιτροπής για τη 
σύνταξη Κώδικα Ποινικής Δικονομίας. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την συγκρότηση ειδικής επιτροπής για τη σύνταξη Κώ¬ 
δικα Ποινικής Δικονομίας, αποτελούμενης από τους: 

1. Κρουσταλάκη Ευάγγελο, Επίτιμο Εισαγγελέα Αρείου 
Πάγου, ως Πρόεδρο. 

2. Καίσαρη Παναγιώτη, Αντεισαγγελέα Αρείου Πάγου. 

3. Τσούλκα Γεώργιο, Αντεισαγγελέα Εφετών. 

4. Κανελλόπουλο Θεόδωρο, Εφέτη. 

5. Χαραλαμπάκη Αριστοτέλη, Καθηγητή Πανεπιστη¬ 
μίου Θράκης. 

6. Παπαδαμάκη Αδάμ, Αν Καθηγητή Πανεπιστημίου 
Θεσσαλονίκης. 

7. Γιαννίδη Ιωάννη, Αν. Καθηγητή Πανεπιστημίου Αθη¬ 
νών. 

8. Παύλου Στέφανο, Αν. Καθηγητή Πανεπιστημίου 
Θράκης. 

9. Αναγνωστόπουλο Ηλία, Επικ. Καθηγητή Πανεπιστη¬ 
μίου Αθηνών 

10. Τριαντάφυλλου Γεώργιο, Λέκτορα Πανεπιστημίου 
Αθηνών. 

11. Ζαχαριάδη Αθανάσιο, Λέκτορα Πανεπιστημίου Θεσ¬ 
σαλονίκης. 

12. Τζανετή Αριστομένη, Λέκτορα Πανεπιστημίου Αθη¬ 
νών. 

13. Αργυρόπουλο Χριστόφορο, Δικηγόρο, Πρόεδρο της 
Ένωσης Ελλήνων Ποινικολόγων. 

14. Δημακόπουλο Βασίλειο, Δικηγόρο, ως μέλη. 

Χρέη γραμματέα της ανωτέρω επιτροπής θα εκτελεί 

ο Ιωάννης Τασινόπουλος, Δικηγόρος. 

Η ανωτέρω ειδική επιτροπή οφείλει να περατώσει το 
έργο της εντός ευλόγου χρόνου. 

Στον Χαραλαμπάκη Αριστοτέλη, Παπαδαμάκη Αδάμ, 
Παύλου Στέφανο και Ζαχαριάδη Αθανάσιο θα καταβάλ¬ 
λεται ημερήσια αποζημίωση και οδοιπορικά έξοδα για 
τις μετακινήσεις τους στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. ΥΠΠΟ/ΔΝΣΑΚ/89067/2329 (10) 

Χαρακτηρισμός ως μνημείου της όψης του κτιρίου επί 
της οδού Μητρομάρα 8 στην περιοχή του Κουκακίου 
στο Δήμο Αθηναίων, φερόμενης ιδιοκτησίας Στερ- 
γιόπουλου Κ και Φίλιππου Φ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του «Κώδικα νομοθεσίας για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98 Α). 


β) του ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002). 

γ) του ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (Φ.Ε.Κ. 61/Α/13.4.1992). 

δ) του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού». 

2. Την υπ’ αριθμ. 133/24.3.2004 απόφαση του Πρω¬ 
θυπουργού και Υπουργού Πολιτισμού (Φ.Ε.Κ. 527/Β/ 
24.3.2004) με την οποία ανατίθεται η άσκηση αρμο¬ 
διοτήτων στην αναπληρωτή Υπ. Πολιτισμού Φ. Πάλλη 
Πετραλιά και στους Υφυπουργούς Γ. Ορφανό και Π. 
Τατούλη, όπως διορθώθηκε και δημοσιεύτηκε στο Φ.Ε.Κ. 
558/Β/2.4.2004. 

3. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20.1.2004 υπουργική απόφαση «Μεταβίβαση αρμοδιο¬ 
τήτων του Υπουργού Πολιτισμού στις Περιφερειακές» 
(ΦΕΚ 70/Β/20.1.2004) καθώς και την υπ’ αριθμ. ΥΠΠΟ/ 
ΔΟΕΠΥ/ΤΠΟΝΥΣ/14/3698/20.1.2004 Υπουργική Απόφα¬ 
ση «Οργάνωση και λειτουργία των Συμβουλίων του ν. 
3028/2002» (ΦΕΚ70/Β/20.1.2004). 

4. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς, την πρόταση της 
Εφορείας Νεωτέρων Μνημείων Αττικής και τα λοιπά 
στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
35/25.10.2005 (θέμα Νο 10), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του ν. 3028/2002, την όψη του κτιρίου επί της οδού ΜΗ- 
ΤΡΟΜΑΡΑ αρ. 8 στην περιοχή του Κουκακίου του Δήμου 
Αθηναίων (Ν. Αττικής), φερόμενης ιδιοκτησίας Στεργιό- 
πουλου Κ. και Φιλίππου Φ. διότι εμφανίζει εξαιρετικά 
ενδιαφέροντα αρχιτεκτονικά και μορφολογικά στοιχεία 
με σαφείς αναφορές στο ρεύμα του νεοκλασικισμού. 

Ο χαρακτηρισμός περιορίζεται μόνο στην όψη του 
κτίσματος επί της οδού Μητρομάρα διότι το εσωτερικό 
του κτιρίου έχει καταρρεύσει πλήρως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 
-♦- 

Αριθ. ΥΠΠΟ/ΔΝΣΑΚ/87729/2289 (11) 

Χαρακτηρισμός ως μνημείου του κτιρίου επί των οδών, 
Γούναρη 156 και Μπακαούρη 97 στην Πάτρα, φερό¬ 
μενης ιδιοκτησίας Γεωργίου, Κων/νου, Βασιλείου, Ιω¬ 
άννη Ελένης και Βαρβάρας Γιαννοπούλου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του «Κώδικα νομοθεσίας για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98 Α). 

β) του ν. 3028/2002 (Φ.Ε.Κ. 153/Α/28.6.2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

γ) του ν. 2039/1992 (Φ.Ε.Κ. 61/Α/13.4.1992) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

δ) του π.δ. 191/2003 (ΦΕΚ146/Α/13.6.2003) «Οργανισμός 
Υπουργείου Πολιτισμού». 

2. Την υπ’ αριθμ. 133/24.3.2004 (ΦΕΚ 527/Β/24.3.2004) 
απόφαση του Πρωθυπουργού και Υπουργού Πολιτι¬ 
σμού που αφορά στην ανάθεση άσκησης αρμοδιο¬ 
τήτων στην αναπληρωτή Υπουργό Πολιτισμού Φάνη 
Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη, όπως διορθώθηκε στο 
ΦΕΚ 558/Β/2.4.2004. 

3. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20.1.2004 υπουργική απόφαση «Μεταβίβαση αρμοδιο¬ 
τήτων του Υπουργού Πολιτισμού στις Περιφερειακές....» 
(ΦΕΚ 70/Β/20.1.2004) καθώς και την υπ’ αριθμ. υπουργική 
απόφαση ΥΠΠΟ/ΔΟΕΠΥ/ΤΠΟΝΥΣ/14/3698/20.1.2004 «Ορ¬ 
γάνωση και λειτουργία των Συμβουλίων του ν. 3028/ 
2002» ΦΕΚ 70/Β/20.1.2004). 


4. Την πρόταση της ΥΝΜΤΕ Δυτικής Ελλάδος, την εισή¬ 
γηση της Διεύθυνσης Νεώτερης και Σύγχρονης Αρχιτεκτο¬ 
νικής Κληρονομιάς και τα λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
34/20.10.2005, αποφασίζουμε: 

Χαρακτηρίζουμε ως μνημείο, σύμφωνα με τις διατά¬ 
ξεις του άρθρου 6, παρ. 1. β, του ν. 3028/2002, το κτίριο 
φερόμενης ιδιοκτησίας Γεωργίου, Κωνσταντίνου, Βασι¬ 
λείου, Ιωάννη, Ελένης και Βαρβάρας Γιαννόπουλου, επί 
των οδών Γούναρη 156 και Μπακαούρη 97 στην Πάτρα, 
καθόσον πρόκειται για αξιόλογο νεοκλασικό Κτήριο, 
σημαντικό για την μελέτη της εξέλιξης της αρχιτέκτο¬ 
νας στην Πάτρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΜρ: νννννν.θΐ.ς^ - β-ιτοίΙ: ννθβΓηθδίβΓ @ θ1-9γ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΡ: 

Τεύχος 

Περίοδος 

ΕΘΒΟ 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουτο προσαυξανόμενη κατα 
1 θυΐΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3Χ: 210 - 4071010 ίπΙθΓΠθΙ : ΠΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















